KOMISSION KERTOMUS EUROOPAN PARLAMENTILLE JA NEUVOSTOLLE takuurahaston tilanteesta ja hoidosta varainhoitovuonna 2010 /* KOM/2011/0476 lopullinen */





SISÄLLYSLUETTELO 1. Johdanto 3 2. Rahaston tilanne 31. joulukuuta 2010 4 2.1. Rahaston pääoman liikkeet 4 2.2. Tilinpäätöksen esittäminen 5 2.3. Takuurahaston konsolidoimaton tilinpäätös 31. joulukuuta 2010 5 2.3.1. Takuurahasto: konsolidoimaton tase 7 2.3.2. Takuurahasto: konsolidoimaton tuloslaskelma 11 3. Maksut rahastoon tai rahastosta 14 3.1. Yleisestä talousarviosta rahastoon suoritettujen maksujen oikeusperusta 14 3.2. Yleisestä talousarviosta tai yleiseen talousarvioon varainhoitovuonna suoritetut maksut 14 3.2.1. Rahaston rahoittaminen 14 3.2.2. Rahaston rahoitusomaisuuden sijoittamisesta saadut korot 14 3.2.2.1. Sijoituspolitiikka 14 3.2.2.2. Tulos 15 3.2.2.3. Korkotulot 15 3.3. Maksuvelvoitteensa laiminlyöneiltä velallisilta perityt varat 16 4. Rahaston varojen käyttö 16 4.1. Viivästyneiden erien suorittaminen 16 4.2. EIP:n palkkio 16 JOHDANTO Takuurahasto ulkosuhteisiin liittyville hankkeille perustettiin 25. toukokuuta 2009 annetulla neuvoston asetuksella (EY, Euratom) N:o 480/2009[1] (kodifioitu toisinto). Jos lainansaaja laiminlyö unionin myöntämän tai takaaman lainan takaisinmaksun, laina maksetaan takaisin takuurahastosta. Rahastoasetuksen 7 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti, jäljempänä ’yleissopimus’. Yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1. päivään mennessä vuosikertomuksen rahaston tilanteesta ja sen hoidosta (taloudellinen tulos) sekä rahaston edellisen vuoden taseen (rahaston taloudellinen tilanne). Lisätietoja vuoden 2010 kertomuksesta löytyy komission yksiköiden valmisteluasiakirjasta. Rahastoasetuksen 8 artiklassa säädetään lisäksi, että komissio toimittaa viimeistään seuraavan varainhoitovuoden toukokuun 31. päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuonna. RAHASTON TILANNE 31. JOULUKUUTA 2010 Rahaston taloudellisella tilanteella tarkoitetaan rahaston pääoman kaikkia liikkeitä yhteensä sen jälkeen, kun rahasto perustettiin vuonna 1994. Rahaston pääoman liikkeet Rahaston taloudellinen tilanne esitetään IFRS-standardien mukaisesti varainhoitovuoden 2010 lopussa. Rahaston varat olivat yhteensä 1 347 330 925,77 euroa (ks. valmisteluasiakirjan 3 jakso: Rahaston taloudellinen tilanne 31. joulukuuta 2010, EIP). Summaan sisältyvät seuraavat rahaston perustamisesta lähtien kertyneet määrät: Takuurahasto | Määrä | Maksut talousarviosta rahastoon | +2 985 684 500,00 euroa | Päättyneiden varainhoitovuosien nettotulokset | +760 201 245,08 euroa | Rahaston laiminlyödyistä maksueristä suorittamien maksujen takaisinperintä | +576 705 008,19 euroa | Vuonna 2010 kertyneet[2] EIP:n hallinnointi- ja tilintarkastuspalkkiot, joiden määrä vastaa vuonna 2011 suoritettavia maksuja | +747 058,18 euroa | Myöhässä olevista suorituksista perityt maksut vuodelta 2002 | +5 090 662,91 euroa | IFRS-standardien soveltamisesta johtuva oikaisu rahaston salkun arvon määrittämiseksi (ks. takuurahaston taseen vastattavissa oleva erä ”Rahastot”, valmisteluasiakirjan 3 jakso) | -1 845 165,61 euroa | Vähennetään takausmaksujen suoritukset | -477 860 856,19 euroa | Vähennetään ylijäämän palautukset Euroopan unionin yleiseen talousarvioon ja takaisinmaksut ehdokasmaiden liityttyä EU:hun | -2 501 391 526,79 euroa | Rahaston kirjanpitoarvo 31. joulukuuta 2010 | 1 347 330 925,77 euroa | Rahastoasetuksen 5 artiklan mukaan talousarviosta rahastoon vuonna n+1 siirrettävä määrä lasketaan vuoden n–1 lopun mukaisen tavoitesumman ja vuoden n alussa lasketun rahaston varojen nettoarvon välisenä erotuksena. Rahaston nettovarat (eli rahaston nettokäteisvarat) olivat 31. joulukuuta 2010 yhteensä 1 485 463 867,59 euroa. Tämä saadaan aikaan vähentämällä rahaston 1 347 330 925,77 euron kirjanpitoarvosta EIP:n palkkiot ja tilintarkastuspalkkiot, joita on kertynyt 747 058,18 euroa, josta 715 037,50 euroa on hallinnointipalkkioita (varainhoitovuoden 2010 EIP:n palkkio), ja lisäämällä saatuun erotukseen vuoden 2011 talousarvion osalta vuonna 2010 sovittu 138 880 000,00 euron siirto talousarviosta[3]. Rahastoasetuksen 3 artiklassa[4] rahaston tavoitesummaksi vahvistetaan 9 prosenttia kuhunkin toimenpiteeseen liittyvien yhteisön pääomasitoumusten kokonaismäärästä, johon lisätään maksamattomat erääntyneet korot. Unionin ulkopuolisille maille myönnettyjen luottojen ja lainatakausten määrä, johon lisätään kertyneet korot, oli 31. joulukuuta 2010 yhteensä 19 395 882 340,31 euroa, josta 137 336 644,89 euroa oli kertyneitä korkoja. Rahastoasetuksessa määritelty rahaston 1 485 463 867,59 euron suuruisten nettovarojen ja pääomasitoumusten suhde oli 7,7 prosenttia. Suhde alittaa tavoitteeksi asetetun 9 prosenttia takausten kokonaismäärästä (noin 1 745,63 miljoonaa euroa). Tämän vuoksi rahaston alijäämä on rahastoasetuksen 5 artiklassa säädetyn mukaisesti korvattava Euroopan unionin yleisestä talousarviosta suoritettavalla siirrolla. Vuoden 2012 alustavaan talousarvioesitykseen vuonna 2011 otettava rahoitettava määrä on 260 170 000,00 euroa. Tilinpäätöksen esittäminen Koska komissio päätti esittää tilinsä uusien, IPSAS[5]/IFRS-tilinpäätösstandardien perusteella luotujen sääntöjen mukaisesti, rahaston konsolidoimattomat tilinpäätökset on myös laadittu näiden periaatteiden mukaisesti siten kuin valmisteluasiakirjassa on selitetty. Takuurahaston konsolidoimaton tilinpäätös 31. joulukuuta 2010 Takuurahaston konsolidoimaton tilinpäätös laaditaan, jotta huomioon voidaan ottaa kirjanpitotapahtumat, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Tällaiset tapahtumat on otettava huomioon sen vuoksi, että rahaston perustamisen jälkeen maksujen laiminlyöntejä on ollut toistuvasti. Jos lainanottaja, jonka lainalla on rahaston takaus, laiminlyö maksut, konsolidoimattomaan tilinpäätökseen olisi sisällytettävä kaikki mahdolliset maksamattomat määrät, kertyneet viivästyskorot ja muut siirtyvät erät[6] siihen saakka, kun rahastolle kuuluvat määrät on maksettu kokonaisuudessaan takaisin. Näin rahastoa varten on vuoden lopussa täydellinen tilinpäätös, joka konsolidoidaan EU:n konsolidoituun taseeseen. Maksujen laiminlyöntejä ei ollut 31. joulukuuta 2010. Rahaston konsolidoimattoman taseen loppusumma on 1 347 330 925,77 euroa. Tilinpäätöksen esittämistä koskevat tärkeimmät muutokset esitetään liitetiedoissa ja lukujen täsmäytys EIP:n tilinpäätöksen lukujen kanssa esitetään valmisteluasiakirjassa. Takuurahasto: konsolidoimaton tase Konsolidoimattomalla taseella tarkoitetaan sitä, ettei tasetta ole vielä yhdistetty unionin konsolidoituihin tileihin. Suurimmat muutokset selitetään taseen liitetiedoissa. Tase: Vastaavaa (euroa) | 2010 | 2009 | Vaihtuvat vastaavat | Lyhytaikaiset saamiset | Muut | 3 626,09 | Lyhytaikaiset sijoitukset | 1 153 319 651,66 | 1 049 413 310,19 | Myytävissä olevat sijoitukset —hankintamenon mukaan | 1 134 968 726,10 | 1 004 786 115,50 | Myytävissä olevat sijoitukset — vakuutusmatemaattiset erot | -1 355 359,96 | -3,096,484,22 | Myytävissä olevat sijoitukset — käyvän arvon oikaisut | -1 888 129,14 | 27 525 747,60 | Myytävissä olevat sijoitukset — siirtosaamiset | 21 594 414,66 | 20 197 940,31 | Myytävissä olevat sijoitukset — arvon alentuminen | Käteisvarat ja muut rahavarat | 194 011 274,11 | 191 080 815,35 | Käyttötilit | 1 426 322,04 | 1 078 498,12 | Lyhytaikaiset talletukset — nimellisarvo | 123 637 000,00 | 153 300 000,00 | Lyhytaikaisista talletuksista kertyneet korot | 155 055,48 | 113 282,91 | Muut rahavarat — kulut | 68 708 475,06 | 36 554 203,91 | Muista rahavaroista kertyneet korot | 84 421,53 | 34 830,41 | Vaihtuvat vastaavat yhteensä | 1 347 330 925,77 | 1 240 497 760,63 | YHTEENSÄ | 1 347 330 925,77 | 1 240 497 760,63 | Tase: Vastattavaa (euroa) | 2010 | 2009 | A. OMA PÄÄOMA | Pääoma (takuurahasto) | 484 292 973,21 | 390 482 973,21 | Talousarviosta suoritetut maksut | 484 292 973,21 | 390 482 973,21 | (talousarvioon maksettava ylijäämä) | Rahastot | -1 845 165,61 | 27 678 560,35 | Soveltaminen ensimmäistä kertaa — käyvän arvon rahasto | 42 963,53 | 152 812,75 | Muutos myytävissä olevien sijoitusten käyvässä arvossa | -1 888 129,14 | 27 525 747,60 | Kertynyt ylijäämä/alijäämä | 821 618 687,47 | 780 668 814,11 | Edellisten tilikausien ylijäämä | 821 618 687,47 | 780 668 814,11 | Varainhoitovuoden taloudellinen tulos | 42 517 372,53 | 40 949 873,36 | Oma pääoma yhteensä | 1 346 583 867,60 | 1 239 780 221,03 | B. LYHYTAIKAINEN VIERAS PÄÄOMA | Lyhytaikaiset velat | 747 058,17 | 717 539,60 | Muut | 747 058,17 | 717 539,60 | Lyhytaikainen vieras pääoma yhteensä | 747 058,17 | 717 539,60 | YHTEENSÄ | 1 347 330 925,77 | 1 240 497 760,63 | Taseen liitetiedot: - ’Lyhytaikaiset saamiset / muut’ on sama kuin rahastosta vaaditut takausmaksujen suoritukset, jotka ovat nyt saamisia. Tähän määrään sisältyvät pääoma, korot ja Euroopan unionin talousarvioon maksettaviksi kuuluvat sakkoseuraamukset, jotka johtuvat rahaston takauksen vapautuksesta käyttöön. - Omaan pääomaan kuuluvan ’kertyneen ylijäämän’ ero verrattuna valmisteluasiakirjassa esitettyyn rahaston taloudelliseen tilanteeseen selittyy takausvaateiden ja sakkoseuraamusten palautuksilla rahastoon. - ’Lyhytaikaiset velat / muut’ sisältävät vuonna 2010 EIP:n hallinnointipalkkion, tilintarkastuspalkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta. Takuurahasto: konsolidoimaton tuloslaskelma Samaan tapaan kuin konsolidoimaton tase, konsolidoimaton tuloslaskelma tarkoittaa sitä, ettei sitä vielä ole sisällytetty EU:n konsolidoituihin tileihin. Suurimmat mukautukset selitetään konsolidoimattoman tuloslaskelman liitetiedoissa. Takuurahasto — konsolidoimaton tuloslaskelma (euroa) | 2010 | 2009 | Tuotot rahoitustoiminnasta | 43 367 717,93 | 41 753 692,10 | Korkotulot | Käteisvarojen ja muiden rahavarojen korkotuotot | 1 359 361,52 | 3 496 637,06 | Myytävissä olevien sijoitusten korkotuotot | 40 351 233,09 | 38 180 007,32 | Muut korkotuotot | 80 574,54 | 77 047,72 | Kurssivoitot | Myytävissä olevien sijoitusten toteutuneet myyntivoitot | 1 576 548,78 | Myytävissä olevien sijoitusten arvonalentumistappioiden suunnanmuutos | Muut tuotot rahoitustoiminnasta | Rahoitustoiminnan kulut | -850 345,40 | -803 818,74 | Korkokulut | Käteisvarojen ja muiden rahavarojen korkokulut | Kurssitappiot | Myytävissä olevien sijoitusten toteutuneet myyntitappiot | Myytävissä olevien sijoitusten arvonalentumistappiot | Muut rahoituskulut | -850 345,40 | -803 818,74 | josta: hallinnointipalkkiot | -715 037,50 | -687 539,60 | MUUN TOIMINNAN YLIJÄÄMÄ | 42 517 372,53 | 40 949 873,36 | VARSINAISEN TOIMINNAN YLIJÄÄMÄ | Muun kuin varsinaisen toiminnan tuotot | Muun kuin varsinaisen toiminnan tappiot | SATUNNAISERIEN YLIJÄÄMÄ | VARAINHOITOVUODEN TALOUDELLINEN TULOS | 42 517 372,53 | 40 949 873,36 | Konsolidoimattoman tuloslaskelman liitetiedot: ’Muut rahoituskulut’ sisältävät EIP:n hallinnointipalkkion, tilintarkastuspalkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta. MAKSUT RAHASTOON TAI RAHASTOSTA Tässä jaksossa selitetään pääoman liikkeet rahastoon ja rahastosta. Yleisestä talousarviosta rahastoon suoritettujen maksujen oikeusperusta Rahastoasetusta muutettiin vuonna 2007[7]. Tavoitteena oli tehostaa budjettivarojen käyttöä, jolloin varojen suorittaminen rahastoon perustuisi myönnettyjen taattujen lainojen toteutuneisiin määriin. Tavoitesumma on 9 prosenttia lainojen ja taattujen lainojen yhteismäärästä, kaikki katetut toimet (EIP, makrotaloudellinen apu ja Euratomin lainat) mukaan luettuina. Tavoitesumman ja rahaston varojen nettoarvon välinen erotus joko maksetaan rahastoon budjettikohdasta 01 04 01 14 ’Maksut takuurahastoon’ tai, ylijäämätapauksessa, rahastosta talousarvioon. Rahaston rahoitus toteutetaan otsakkeeseen 4 (Ulkosuhteet) kuuluvasta budjettikohdasta 01 04 01 14 ’Maksut takuurahastoon’. Yleisestä talousarviosta tai yleiseen talousarvioon varainhoitovuonna suoritetut maksut Rahaston rahoittaminen Joulukuun 31. päivänä 2009 voimassa olleiden taattujen toimien (16 360,73 miljoonaa euroa) perusteella vuoden 2009 rahoitusta vastaava määrä (138,88 miljoonaa euroa) lisättiin vuonna 2010 budjettikohtaan 01 04 01 14 ”Maksut takuurahastoon” Euroopan unionin vuoden 2011 yleisen talousarvion menotaulukossa. Tämä määrä maksettiin yhtenä suorituksena talousarviosta rahastoon 28. helmikuuta 2011. Rahaston rahoitusomaisuuden sijoittamisesta saadut korot Sijoituspolitiikka Rahaston rahoitusomaisuus on sijoitettu niiden varainhoitoperiaatteiden mukaan, joista määrätään 23. ja 25. marraskuuta 1994 allekirjoitetun Euroopan yhteisön ja EIP:n yleissopimuksen liitteessä, sellaisena kuin yleissopimus on muutettuna 17. ja 23. syyskuuta 1996 tehdyllä täydennyksellä N:o 1, 26. huhtikuuta ja 8. toukokuuta 2002 tehdyllä täydennyksellä N:o 2, 25. päivänä helmikuuta 2008 tehdyllä täydennyksellä N:o 3 ja 9. marraskuuta 2010 tehdyllä täydennyksellä N:o 4. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näihin sijoituksiin sisältyvät vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään vuoden, alkuperäisestä erääntymisajasta riippumatta. Kiinteäkorkoiset arvopaperit ovat lunastettavissa 100 prosenttiin nimellisarvosta erääntymispäivänä, kun taas vaihtuvakorkoiset arvopaperit voidaan yleensä myydä lähes 100 prosentin hintaan riippumatta niiden jäljellä olevasta erääntymisajasta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 000 000,00 euroa pidetään rahamarkkinasijoituksina, erityisesti pankkitalletuksina. Komission ja EIP:n yhteisellä sopimuksella on laadittu luettelo pankeista, joihin talletuksia voidaan tehdä. Luetteloa on jouduttu tarkistamaan säännöllisin väliajoin, koska talletuspankkien luokitukset muuttuvat. Kaikkien pankkien Moody’s-luokitus on vähintään P1 lyhyen aikavälin sijoituksissa tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata kilpailukykyinen tuotto ja riskien hajauttaminen. Tulos Tulos on nähtävä finanssikriisin ja hyvin alhaisten korkojen taustaa vasten. Markkinaolosuhteet vuoteen 2009 verrattuna paranivat hieman vuonna 2010. Suurimpana syynä tähän olivat vaikeuksissa olevia euromaita varten käyttöönotettu pelastusmekanismi ja EKP:n liitännäistoimenpiteet, jotka pitivät korkotason alhaisena ja maksuvalmiuden hyvänä. Salkun tuotto alitti tavoitteen 13,26 peruspisteellä (ks. lisätietoja valmisteluasiakirjan 2.4 kohdasta ’Tulos’). Rahaston tulos oli 1,40 prosenttia vuoden 2010 alkupuoliskolla, mutta jälkipuoliskolla tulos heikkeni, sillä Kreikan ongelmat vaikuttivat kielteisesti sijoituksiin, joita rahasto oli tehnyt muiden euromaiden, eritoten Irlannin, Portugalin, Espanjan, Italian ja Belgian, joukkovelkakirjoihin. Näiden maiden tuottoerojen kasvu AAA-luokan euromaihin verrattuna vaikutti huomattavasti rahaston tulokseen. Korkotulot Vuonna 2010 rahaston käteisvarat ja muut rahavarat, käyttötilit ja arvopaperisijoitukset tuottivat korkoja yhteensä 43 367 717,93 euroa. Nämä korot jakautuivat seuraavasti: - Talletukset ja käyttötilit : 1 359 361,52 euroa. Kyseessä on tilanne 31. joulukuuta 2010, ja määrässä ovat mukana pankkitalletuksina tehdyistä sijoituksista saadut korot (1 253 213,48 euroa) ja kertyneiden korkojen muutos (+91 363,69 euroa) vuonna 2010. Käyttötileille kertyi 14 784,35 euroa korkoja. - Arvopaperisalkku : 40 351 233,09 euroa. Lukuun sisältyvät 31. joulukuuta 2010 mennessä arvopapereista kertyneet korot (39 633 686,93 euroa) ja kertyneiden korkojen muutos (+1 396 474,35 euroa). Arvopaperisijoitusten korot kertyvät arvopaperimuodossa tehdyistä sijoituksista, joihin sovelletaan sen yleissopimuksen sijoitusperiaatteita, jolla EIP valtuutettiin toimimaan rahaston varainhoitajana. Näitä tuloja on kuitenkin oikaistava varainhoitovuoden arvopaperisijoitusten perusteella. Tämä oikaisu vastaa hankinta-arvon ja lunastusarvon erotusta eli -678 928,19 euron erää, joka suhteutetaan salkussa olevien arvopapereiden jäljellä olevaan erääntymisaikaan (vastaa jaksotettua preemiota tai hinnanalennusta, joka on kirjattu tuloslaskelmaan). Korkotuotot esitetään varainhoitovuoden tuloksessa. Maksuvelvoitteensa laiminlyöneiltä velallisilta perityt varat Rahastolla ei ole varoja perittävänä. RAHASTON VAROJEN KÄYTTÖ Rahaston varojen käytöllä tarkoitetaan kaikkia rahaston rahoitussitoumuksia. Viivästyneiden erien suorittaminen Rahastosta ei maksettu viivästyneitä eriä vuonna 2010. EIP:n palkkio Yleissopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että pankin palkkio lasketaan soveltamalla rahaston rahoitusomaisuuden kuhunkin erään alenevaa vuosipalkkioprosenttia. Palkkio lasketaan rahaston vuotuisten varojen keskimääräisestä arvosta. Vuonna 2010 EIP:n palkkioksi vahvistettiin 715 037,50 euroa, joka merkittiin tuloslaskelmaan ja kirjattiin taseeseen siirtovelkana. [1] EUVL L 145, 10.6.2009, s. 10 (’rahastoasetus’). [2] Tähän 747 058,18 euron määrään sisältyy 715 037,50 euroa EIP:n hallinnointipalkkioita ja 30 000,00 euroa ulkopuolisia tilintarkastusmaksuja vuonna 2010 (ks. valmisteluasiakirjan kohta: Lyhytaikainen vieras pääoma). [3] Euroopan unionin yleisestä talousarviosta maksettiin 28. helmikuuta 2011 rahastoon 138 880 000,00 euroa. [4] Rahastoasetuksessa säädetään, että rahaston kattamat toimet jäsenyyteen valmistautuvien maiden hyväksi pysyvät unioniin liittymisen jälkeenkin EU:n takauksen piirissä. Ne eivät kuitenkaan enää liittymispäivän jälkeen ole EU:n ulkosuhteisiin liittyviä hankkeita, vaan ne katetaan rahaston sijaan suoraan Euroopan unionin yleisestä talousarviosta. [5] IPSAS eli julkisen sektorin kansainväliset tilinpäätösstandardit (International Public Sector Accounting Standards) . [6] Muut siirtyvät erät sisältävät mahdollisen valuuttakurssieron, joka on maksettava muiden velkojen osalta (lähinnä kyseessä ovat EIP:lle kuuluvat takaisinperintämaksut). [7] Neuvoston asetus (EY, Euratom) N:o 89/2007, annettu 30 päivänä tammikuuta 2007, takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta (EUVL L 22, 31.1.2007, s. 1).